நம் ஊரில் இந்த பஞ்சாயத்து முறைகள் சூழ்ச்சியால் என்றோ அழிக்கப்பட்டுவிட்டன. நாம் இன்று பெரும்பாலும் பார்ப்பது அரசியல்வாதிகளின் அறிவற்ற ஓட்டுவங்கி பஞ்சாயத்துக்கள் தான் (சில கிராமங்கள் மட்டுமே இன்றும் பாரம்பரிய பஞ்சாயத்து அமைப்புக்களை பின்பற்றி நன்மையடைகின்றன). ஒவ்வொரு கிராமத்துக்கும் ஊர் பஞ்சாயத்து உண்டு. கொங்கதேசத்தை பொறுத்தவரை ஊருக்கு கொத்துக்காரர் எனப்படும் ஊர்கவுண்டர், மணியக்காரர், கர்ணம் என்றும் இருந்தனர். கிராமங்கள் எல்லாம் நாட்டுக்கு கட்டுப்பட்டவை. நாட்டார், நாட்டு சபைகளை நடத்தினர். அவை மட்டுமின்றி சாதிகளுக்கென்று பிரதிநிதிகளாக சாதி பட்டக்காரர்களும் உண்டு. நம் கொங்கதேசத்தில் நிர்வாக அமைப்பில் சீர்திருத்தங்கள் செய்யப்பட வேண்டும். பல பாரம்பரிய பட்டக்கார குடும்பத்தில் இருந்து வந்தவர்கள் வெள்ளைக்காரர்களுக்கு துணை போனவர்களும், ஒழுக்கத்தை மீறியவர்களும், தர்மத்தை கைவிட்டவர்களும், திராவிட இயக்கங்களில் சேர்ந்தவர்களும் இனி பதவிக்குரிய அருகதையை இழந்துவிட்டார்கள். அவர்களை நீக்கிவிட்டு புதிய பட்டக்காரர்களையும், ஊர்க்கவுண்டர்களையும் நல்லோர்களையும், பெரியவர்களையும் கொண்டு தேர்வு செய்து நம் பஞ்சாயத்து முறைகளை புத்துயிரூட்ட வேண்டும்.